Matthías Örn Friðriksson úr Pílufélagi Grindavíkur varð í gærkvöldi Lengjudeildarmeistari 2019 en spilað var í Smáralind . 4 efstu í Lengjudeildinni tryggðu sig inná úrslitakvöldið en spilað var um 300 þúsund króna verðlaunafé . Spilaðir voru tveir undanúrslitaleikir , leikur um þriðja sætið og síðan úrslitaleikur . Vitor Charrua og Hallgrímur Egilsson , báðir frá Pílukastfélagi Reykjavíkur , mættust í fyrri undanúrslitaleiknum og byrjaði Hallgrímur af miklum krafti og komst í 3 - 0 áður en Vitor náði að komast á blað . Hallgrímur komst svo í 4 - 1 en þá vaknaði Vitor til lífsins og sigraði 5 leggi í röð og tryggði sig inn í úrslitaleikinn með 6 - 4 sigri en Vitor var sigurstranglegri fyrir leik skv veðbönkum . Vitor var með meðaltalið 70,8 en Hallgrímur 71,3 . Í seinni undanúrslitaleiknum mættust Matthías Örn Friðriksson og Alex Máni Pétursson en þeir eru báðir frá Pílufélagi Grindavíkur . Þar byrjaði Matthías betur og komst í 3 - 0 . Alex náði að vinna tvo næstu leggi en Matthías tók næstu 3 og sigraði nokkuð örugglega 6 - 2 . Matthías var með meðaltalið 71,5 en Alex 65,1 . Það voru því Alex Máni og Hallgrímur sem tókust á um 3ja sætið en í boði voru 50 þúsund krónur fyrir sigurvegarann en 25 þúsund fyrir 4 ja sætið . Hvorugur spilaranna náði sér á strik í leiknum en Hallgrímur sigraði 6 - 4 . Vitor byrjaði betur í úrslitaleiknum og komst í 3 - 0 en Matthías setti þá í fluggírinn og vann 6 leggi í röð og tryggði sér þannig titilinn en yfir 10 þúsund manns fylgdust með kvöldinu sem var í beinni útsendingu á Facebook og YouTube síðu Live Darts Iceland . ÍPS vill þakka styrktaraðilum deildarinnar kærlega fyrir en þeir eru Lengjan , www.kastid.is , VHE og Live Darts Iceland . Matthías Örn er Lengjudeildarmeistarinn 2019 Vitor Charrua lenti í öðru sæti Vefsíðan okkar notar vefkökur ( e. cookies ) til að tryggja sem besta upplifun á vefsíðunni fyrir notendur . Cookie settingsSamþykkja